S-7231/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 28. nóvember 2023, á hendur V-x-x P-x-x, kt. [...], [...], I. fyrir umferðarlagabrot með því að hafa, laugardaginn 30. september 2023, ekið bifreiðinni [...] sviptur ökurétti og með 76 km hraða á klukkustund um Sæbraut við Langholtsveg, þar sem aksturinn var myndaður með eftirlitsbúnaði lögreglu, en leyfður hámarkshraði á veginum var 60 km á klukkustund.

Telst háttsemi þessi varða við 2., sbr. 4. mgr. 37. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

II. fyrir umferðarlagabrot með því að hafa, þriðjudaginn 31. október 2023, ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóðsýni mældist amfetamín 340 ng/ml) um Sundlaugaveg við Gullteig í Reykjavík, þar sem lögregla stöðvaði aksturinn.

Telst háttsemi þessi varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

M: 007- 2023- [...]

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019.

Þess er einnig krafist að bifreiðin [...], sem haldlögð var af lögreglu í kjölfar afskipta sem frá er greint í II. kafla ákæru, verði gerð upptæk til ríkissjóðs með vísan til 2. mgr. 108. gr. umferðarlaga nr. 77/2019.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 23. nóvember 2023, var ákærði dæmdur til greiðslu sektar með dómi Héraðsdóms Reykjavíkur 25. maí 2020, meðal annars fyrir akstur undir áhrifum áfengis. Með lögreglustjórasátt 26. desember 2020 gekkst ákærði undir greiðslu sektar vegna aksturs undir áhrifum áfengis, en sú sátt var hegningarauki við framangreindan dóm frá 15. febrúar 2023. Með dómi Héraðsdóms Reykjavíkur 16. mars 2022 var ákærði dæmdur til greiðslu sektar, meðal annars vegna aksturs undir áhrifum áfengis og akstur sviptur ökurétti. Þá var ákærði dæmdur í fjögurra mánaða fangelsi með dómi Héraðsdóms Reykjavíkur 2. nóvember 2022, meðal annars vegna aksturs undir áhrifum vímuefna og aksturs sviptur ökurétti. Nú síðast var ákærða gert að sæta fjögurra mánaða fangelsi með dómi Héraðsdóms Reykjavíkur 17. maí 2023, meðal annars vegna aksturs undir áhrifum vímuefna og aksturs sviptur ökuréttindum. Að öðru leyti hefur sakarferill ákærða ekki þýðingu við úrlausn málsins.

Við ákvörðun refsingar í máli þessu verður því lagt til grundvallar að ákærði hafinú í fimmta sinn, innan ítrekunartíma í skilningi 3. mgr. 71. gr. almennra hegningarlaga nr. 19/1940, gerst sekur um akstur undir áhrifum vímuefna, en í fjórða sinn ekið sviptur ökuréttindum.

Með hliðsjón af framangreindu, sakarefni þessa máls, dómvenju og 77. gr. almennra hegningarlaga nr. 19/1940 þykir refsing ákærða hæfilega ákveðin 6 mánaðafangelsi.

Með vísan til lagaákvæða í ákæru er ævilöng svipting ökuréttar ákærða áréttuð.

Ákæruvaldið hefur krafist upptöku á bifreið ákærða með skráningarnúmer [...]. Líkt og að framan greinir var ákærði sakfelldur í tvígang árið 2022 fyrir brot gegn 3. mgr. 49. gr. umferðarlaga nr. 77/2019, auk þess sem hann var sakfelldur fyrir brot gegn 1. mgr., sbr. 2. mgr. 50. gr. sömu laga árið 2023. Þá hefur ákærði ítrekað gerst sekur um akstur sviptur ökurétti, en hann var sviptur ökuréttindum ævilangt með dómi 16. mars 2022. Ákærði er nú sakfelldur enn á ný fyrir akstur undir áhrifum fíkniefna, sem og akstur sviptur ökuréttindum. Eru skilyrði 1. mgr. og 2. mgr. 108. gr. laga nr. 77/2019 þannig uppfyllt og verður bifreiðin [...], sem haldlögð var af lögreglu við rannsókn málsins, gerð upptæk til ríkissjóðs.

Ákærði greiði 126.171 krónur í sakarkostnað.

Af hálfu ákæruvaldsins flutti málið P-kk-nf F-kk-nf G-kk-nf saksóknarfulltrúi.

K-kvk-nf R-kvk-nf G-kvk-nf aðstoðarmaður dómara kveður upp þennan dóm.

Dómsorð:

Ákærði, V-x-x P-x-x, sæti fangelsi í 6 mánuði Áréttuð er ævilöng svipting ökuréttar ákærða.

Ákærði sæti upptöku á bifreiðinni KI- 965.

Ákærði greiði 126.171 krónur í sakarkostnað.

K-kvk-nf R-kvk-nf G-kvk-nf